《灰堆相传始皇焚书处 其二》
清代·祁寯藻

周道昔云坠，群言多异同。不经秦火劫，谁识汉儒功。

口授篇章外，心传训诂中。峄碑焚已久，刻画信徒工。

作者简介：（1793—1866）山西寿阳人，字叔颖，一字淳甫，号春圃，晚号观斋。嘉庆十九年进士，官至大学士衔礼部尚书。道光十九年，曾奉朝命视察福建海防及禁烟事。生平提倡朴学，延纳寒素，士林归之。诗古文词均卓然成家。卒谥文端。有《马首农言》、《勤学斋笔记》。